**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2020. szeptember 24-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

Magyarország Alaptörvényének 53. cikke értelmében a Kormány a 40/2020. (III.11.) Korm. rendeletével Magyarország egész területére veszélyhelyzetet hirdetett ki, amely a veszélyhelyzet megszüntetéséről szóló 2020. évi LVII. törvénnyel 2020. június 18. napján szűnt meg. A rendkívüli jogrend idején hozott kormányrendeletek egy része okafogyottá vált, más döntések és következményeik hosszabb távon fennmaradnak.

2020. június 18. napjától a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény alapján járványügyi készültség lépett életbe, amely időszak alatt parlamenti felhatalmazás nélkül kaphat különleges jogokat a Kormány a járvány megelőzése, következményeinek elhárítása érdekében, így egyes törvények alkalmazását felfüggesztheti, törvényi rendelkezésektől eltérhet, és egyéb rendkívüli intézkedéseket hozhat.

Tájékoztatom a Tisztelt Közgyűlést, hogy a járványügyi helyzet alakulását és a központi intézkedéseket folyamatosan figyelemmel kísérve, a Hivatal és intézményei működése a járványügyi készültség időszaka alatt is megfelelt a Kormány által megalkotott rendeleteknek. Az aktuális járványügyi helyzetre tekintettel 2020. szeptember 3. napján hatályba lépett a koronavírus járvány megelőzése érdekében szükséges intézkedésekről szóló 10/2020.(IX.3.) számú Polgármesteri és Jegyzői Együttes Utasítás, amely a biztonságos munkavégzéshez kapcsolódó előírásokat tartalmazza.

A **Jogi és Képviselői Osztály** vezetője az alábbi tájékoztatást adta az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2020.06.01. - 2020.08.31. közötti időszakban 307 db szerződés jogi kontrolljára került sor az alábbi bontásban:

2020.06.01. – 2020.06.30.: 138 db szerződés;

2020.07.01. – 2020.07.31.: 117 db szerződés;

2020.08.01. – 2020.08.31.: 52 db szerződés.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2020. június 25. napján tartott Közgyűlésen megalkotott rendeletek az alábbi időpontban kerültek kihirdetésre:

2020. június 30. napján kihirdetésre került:

* a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló 21/2020. (VI.30.) önkormányzati rendelet – hatályba lépett 2020. augusztus 1. napján;
* a közterület használatának szabályairól szóló 2/2011. (I.31.) önkormányzati rendelet módosításáról szóló 22/2020. (VI.30.) önkormányzati rendelet – hatályba lépett 2020. július 1. napján;
* a vásárok és piacok működéséről szóló 34/1995. (X.26.) önkormányzati rendelet módosításáról szóló 23/2020. (VI.30.) önkormányzati rendelet – hatályba lépett 2020. július 1. napján;
* az önkormányzat 2019. évi gazdálkodásának végrehajtásáról szóló 24/2020. (VI.30.) önkormányzati rendelet – hatályba lépett 2020. július 1. napján;
* az önkormányzat 2020. évi költségvetéséről szóló 4/2020. (III.5.) önkormányzati rendelet módosításáról szóló 25/2020. (VI.30.) önkormányzati rendelet – hatályba lépett 2020. július 1. napján.

2020. július 2. napján kihirdetésre került:

* a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról szóló 26/2020. (VII.2.) önkormányzati rendelet – hatályba lépett 2020. szeptember 1. napján;
* a környezet- és természetvédelem helyi szabályairól szóló 33/2012. (XI.12.) önkormányzati rendelet módosításáról szóló 27/2020. (VII.2.) önkormányzati rendelet – hatályba lépett 2020. július 3. napján;
* Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló 28/2020. (VII.2.) önkormányzati rendelet – hatályba lépett 2020. július 3. napján, alkalmazandó 2020. március 1. napjától.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2020. június 25-i rendes és a 2020. augusztus 17-i rendkívüli Közgyűlésen hozott normatív határozatok, valamint az ülések jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az iroda végzi a Gazdasági és Jogi Bizottság előkészítő munkálatait és az ülés jegyzőkönyvének, valamint az elfogadott határozatoknak az elkészítését.

A **Képviselői Iroda** elkészítette a Polgármesteri Hivatal 2020. június 1. és 2020. augusztus 31. napja közti időszakra vonatkozó iktatókönyvek szerinti hivatali statisztikáját:

|  |
| --- |
| **Az iktatott ügyiratok száma a 2020.06.01. - 2020.08.31. közötti időszakban** |
|  |  |  |  |
| **Ágazat** | **Főszám** | **Alszám** |
| **A) PÉNZÜGYEK** | **15908** | **4013** |
| A.1. Adóigazgatási ügyek | 15908 | 4013 |
| A.2. Egyéb pénzügyek | 0 | 0 |
| **B) EGÉSZSÉGÜGYI IGAZGATÁS** | **4** | **138** |
| **C) SZOCIÁLIS IGAZGATÁS** | **1376** | **6373** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **361** | **2784** |
| E.1. Környezet- és természetvédelem | 54 | 621 |
| E.2. Építésügyek, településrendezés, területrendezés | 76 | 1309 |
| E.3 Építésügy | 21 | 45 |
| E.4 Kommunális ügyek | 210 | 809 |
| **F) KÖZLEKEDÉS ÉS HÍRKÖZLÉSI IGAZGATÁS** | **331** | **1879** |
| **G) VÍZÜGYI IGAZGATÁS** | **35** | **157** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **1303** | **5433** |
| H.1. Anyakönyvi és állampolgársági ügyek | 459 | 1093 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 3 | 111 |
| H.3. A Választásokkal kapcsolatos ügyek | 3 | 3 |
| H.7. Igazságügyi igazgatás | 25 | 174 |
| H.8. Egyéb igazgatási ügyek | 811 | 4047 |
| **I) LAKÁSÜGYEK** | **268** | **1365** |
| **J) GYERMEKVÉDELMI ÉS GYÁMÜGYI IGAZGATÁS** | **164** | **1278** |
| **K) IPARI IGAZGATÁS** | **16** | **64** |
| **L) KERESKEDELMI IGAZGATÁS, TURISZTIKA** | **102** | **475** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **53** | **310** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **23** | **271** |
| **R) SPORTÜGYEK** | **11** | **23** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **347** | **8385** |
| U.1. Képviselő-testület iratai | 4 | 109 |
| U.2. Kisebbségi önkormányzat iratai | 0 | 10 |
| U.3. Szervezet, működés | 166 | 2706 |
| U.4. Iratkezelés, ügyvitel | 28 | 284 |
| U.5. Személyzeti, bér- és munkaügyek | 10 | 1518 |
| U.6. Pénz- és vagyonkezelés | 138 | 3719 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **3** |  **12** |
| X.1. Honvédelmi igazgatás | 2 | 12 |
| X.2. Polgári védelmi, katasztrófavédelmi igazgatás | 1 | 0 |
| **Összesen:** | **20305** | **32960** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

A **Vagyongazdálkodási Iroda** az előző közgyűlés óta folyamatosan végezte a vagyonkataszteri feladatok ellátását, az ingatlanértékesítéssel kapcsolatos pályázatok, valamint a helyiséggazdálkodással összefüggő kérelmek lebonyolítását, és előkészítette közgyűlési döntésre a cég- és ingatlanügyekkel kapcsolatos, testületi hatáskörbe tartozó előterjesztéseket.

Az **Egészségügyi és Közszolgálati Osztály** vezetője a **Szociális és Intézményi Iroda** munkájáról az alábbi tájékoztatást adta:

2020. augusztus hónapban megtörtént a rendszeres gyermekvédelmi támogatáshoz kapcsolódó egyösszegű kifizetés, 683 gyermeknek 4.284.500 Ft értékben.

2020. június 1. napjától 2020. szeptember 8. napjáig az irodán 9400 db ügyirat keletkezett.

Szeptember hónapban pedig elkezdődik az évközi szünetekre vonatkozóan a szünidei étkeztetés megszervezése.

A **Lakás Irodára** hatósági ügyekben beérkezett kérelmek száma az alábbiak szerint alakult:

A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelete által szabályozott támogatások:

* önkormányzati tulajdonú lakásban lakók lakbértámogatása: 111 db,
* nem önkormányzati lakásban lakók lakbértámogatása: 75 db,
* helyreállításra szoruló bérlakások bérbeadására vonatkozó kérelmek: 54 db.

A **Sport és Ifjúsági Iroda** elkészített egy helyzetfelmérő adatlapot, amelyet kiküldött a szombathelyi székhelyű sportszervezetek részére. Az iroda megszervezte és két részben lebonyolította az iskolai nyári táborokat, valamint  összesítette a szombathelyi köznevelési intézmények által szervezett nyári sporttáborok költségeinek támogatására - „Mozogj az egészségedért 2020-ban is” címmel kiírt pályázati anyagokat. Az iroda szervezésében megkezdődött az iskolai és óvodai úszásoktatás előkészítése, továbbá folytatódott a Kalandváros látogatásának koordinálása. Továbbá sor került a Városi Diákönkormányzat alakuló ülése, valamint folytatta munkáját az iroda közreműködésével a Kábítószerügyi Egyeztető Fórum is. Az iroda elvégezte még a Vasi Diák Közösségi Szolgálat tevékenységéből fakadó adminisztratív feladatokat.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat. A közgyűlési döntések előkészítésében, valamint a kapcsolódó bizottságok kiszolgálásában (előkészítés és végrehajtás) folyamatos az iroda tevékenysége. Az önkormányzati támogatások szerződéseivel kapcsolatos tevékenység, továbbá a képviselői keretek bizonyos részének az intézése is az iroda feladata. Az iroda látja el a Szent Márton kártyával, a „Szombathely visszavár” ösztöndíjjal, valamint az „Aktív időskor Szombathelyen”, a „Szombathely, a Segítés Városa” elnevezésű önkormányzati programsorozattal kapcsolatos feladatokat is. A 2019. január 1. napjától megújult Szent Márton kártyarendszer regisztrációs kérelmeinek feldolgozása folyamatos.

Többletfeladatként jelentkezik az óvodák, kulturális intézmények alapító okiratainak módosítása, a kulturális intézményben foglalkoztatottak közalkalmazotti jogviszonyának átalakulása, valamint a közművelődési megállapodások előkészítése, felülvizsgálata.

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az **adóhatóság** augusztus hónapban elkészítette és megküldte 3.247 db jogi személy, valamint 28.813 fő magánszemély adózó részére az adófolyószámláikról szóló egyenlegértesítőket. Az ezekkel kapcsolatos ügyfél észrevételek kezelését folyamatosan végzik. A járványügyi veszélyhelyzet megszűnését követő 15. nap utáni időszakban ismét folyamatba helyezték a veszélyhelyzet elrendelésekor meghozott kormányrendelet alapján felfüggesztett végrehajtási eljárásokat. A hátralékkal rendelkező adózókat folyamatosan felszólítják tartozásuk rendezésére, ennek elmaradása esetén velük szemben végrehajtási intézkedéseket foganatosítanak, amelyek keretében hatósági átutalási megbízások (inkasszók) kerülnek benyújtásra, illetményletiltásra, valamint ingatlanvagyonra történő jelzálogjog, illetve végrehajtási jog alapításával biztosítják követelésünket és kényszerítik ki a teljesítést.

A második félévi befizetési határidő 2020. szeptember 15-e. A helyi iparűzési adó esetében a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvényben rögzített új iparűzési adó bevallási határidőként 2020. szeptember 30-ában került meghatározásra.

2020. június-augusztus hónapban a külön jogszabályokban meghatározott ügyekben 223 db ingatlan értékbecslését végezték el, illetve kiállítottuk és megküldtük a kérelmezők részére az ezekhez kapcsolódó adó- és értékbizonyítványokat.

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtottunk tájékoztatást.

A szabályozási terv módosításának következő szakaszát az iroda előkészítette, a változtatásokat tartalmazó, a településfejlesztési döntés meghozatalához szükséges munkafüzet a módosítandó HÉSZ tervezete véleményezésre történő kiküldése megtörtént. A partnerségi egyeztetés folyamatban van. Az Állami Főépítésszel folyamatos a kapcsolattartás.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az **Általános Hatósági Iroda** munkáját érintően az alábbi jogszabályváltozások kerültek kihirdetésre:

* A 2020. június 18. napjától hatályos, a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény többek között az alábbi rendelkezéseket tartalmazza:
* a veszélyhelyzet ideje alatti kézbesítés tekintetében a kézbesítési kifogás, valamint a veszélyhelyzet ideje alatti mulasztás igazolása iránti kérelem előterjesztésének törvényben meghatározott határidejébe a veszélyhelyzet időtartama nem számít bele;
* meghatározta a társasházakra vonatkozó átmeneti szabályokat;
* kereskedelmi tárgyú átmeneti szabályként kimondta, hogy 2022. december 31-éig a kereskedelemről szóló 2005. évi CLXIV. törvény 2. § 5a. pontjának rendelkezését úgy kell alkalmazni, hogy a helyi termelői piacon a piac fekvése szerinti megyében vagy a piac 40 km-es körzetében működő szociális szövetkezet is értékesítheti termékeit;
* módosította az illetékekről szóló 1990. évi XCIII. törvényt, a módosítás értelmében a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény szerinti ellenőrzött bejelentés illetéke az engedélyezés illetékének 50%-a;
* tartalmazza a veszélyhelyzetet követően az ellenőrzött bejelentés jogintézményére vonatkozó rendelkezéseket.
* A járványügyi készültségi időszak védelmi intézkedéseiről szóló 285/2020. (VI.17.) Korm. rendelet 2. §-a értelmében a zárt helyen vagy a nem zárt helyen tartott, a zenés, táncos rendezvények működésének biztonságosabbá tételéről szóló 23/2011. (III.8.) Korm. rendelet szerinti zenés, táncos rendezvény (a továbbiakban: rendezvény) – függetlenül annak nyilvános vagy nem nyilvános, valamint alkalmi vagy rendszeres jellegétől – abban az esetben tartható meg, ha a rendezvény helyszínén a jelenlévők létszáma – beleértve az ott foglalkoztatott személyeket – egy időben nem haladja meg az 500 főt.
* Az ellenőrzött bejelentés alkalmazásából kizárt ügyek meghatározásáról szóló 288/2020. (VI.17.) Korm. rendelet kimondta, hogy a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény IV. fejezetének hatálya alá tartozó ügyek közül az anyakönyvi engedélyezés esetében az ellenőrzött bejelentéssel történő jogszerzés kizárt.
* Az egyes közigazgatási tárgyú kormányrendeletek módosításáról szóló 315/2020. (VII.1.) Korm. rendelet többek között az alábbi jogszabályokat módosította:
* a magyar állampolgárságról szóló 1993. évi LV. törvény végrehajtásáról szóló 125/1993. (IX.22.) Korm. rendelet;
* a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X.26.) Korm. rendelet;
* az anyakönyvvezető és az anyakönyvi szervek eljárásáról és kijelöléséről, valamint az anyakönyvezéshez szükséges képesítési feltételekről szóló 174/2017. (VI.30.) Korm. rendelet;
* az anyakönyvezési feladatok ellátásának részletes szabályairól szóló 429/2017. (XII.20.) Korm. rendelet.
* Az egyes törvények igazgatási, valamint gazdaságélénkítő célú módosításáról, továbbá egyes vagyongazdálkodást érintő rendelkezésekről szóló 2020. évi LXXXI. törvény módosította az általános közigazgatási rendtartásról szóló 2016. CL. törvény 48. § (1) bekezdését. A 2020. július 22. napjától hatályos módosítás értelmében a hatóság akkor is felfüggeszti az eljárást, ha az ügyben az Európai Unió intézményeivel vagy más nemzetközi szervezettel egyeztetni szükséges.
* A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet és az egyes hajózási hatósági eljárások részletes szabályairól szóló 515/2017. (XII.29.) Korm. rendelet módosításáról szóló 345/2020. (VII.14.) Korm. rendelet kiegészítette a rendeletben meghatározott fogalmak körét a kikötő, a nyaralóhajó-szálláshely, valamint a szoba definíciójával, továbbá meghatározza a nyaralóhajó-szálláshely üzemeltetési tevékenység engedélyezésének szabályait.

A rövid távú szálláshelykiadással összefüggő törvények módosításáról szóló 2020. évi XCVI. törvény módosította a kereskedelemről szóló 2005. évi CLXIV. törvényt (a továbbiakban: Kertv.), illetve ezzel összefüggésben módosult a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet is (fogalom meghatározások pontosításával, valamint a szálláshely-közvetítői tevékenység bevezetésével).

A Kertv. módosítása következtében a fogalom meghatározások köre kibővült a magánszálláshely és az egyéb szálláshely fogalmával, továbbá 2020. augusztus 1. napjától *felhatalmazást kaptak* a települési önkormányzatok képviselő-testületei, hogy rendeletben állapítsák meg a magánszálláshelyen és az egyéb szálláshelyen az egy naptári éven belül szálláshely-szolgáltatás céljára felhasználható napok számát, valamint az általuk rendeletben meghatározott előírások be nem tartásának esetén alkalmazandó közigazgatási bírságra és tevékenység végzésétől történő eltiltásra vonatkozó szabályokat. A rendelet megalkotása az önkormányzatoknak nem kötelező. A Kertv. szabálya alapján, ha az önkormányzat a magánszálláshelyen és az egyéb szálláshelyen az egy naptári éven belül szálláshely-szolgáltatás céljára felhasználható napok számát nem határozza meg, abban az esetben e tevékenység időbeli megkötés nélkül végezhető.

A Savaria Turizmus Nonprofit Kft. a fenti rendelet megalkotásának szükségességére vonatkozóan az alábbi szakmai álláspontot fejtette ki: Szombathelyen a turisták által eltöltött vendégéjszakák száma ugyan évről évre emelkedik, országos összehasonlításban nem tekinthető magasnak. A városban a magánszálláshelyeken és egyéb szálláshelyeken az ún. rbnb szolgáltatások nem zavarják a város állandó lakosságát, ezzel kapcsolatos panasz nem érkezett a társasághoz. Fentiekre tekintettel nem látnak szakmai indokot a magánszálláshelyeken és egyéb szálláshelyeken az egy naptári éven belül szálláshely-szolgáltatás céljára felhasználható napok számának korlátozására. A TDM szervezet véleménye alapján nem teszünk javaslatot rendelet megalkotására.

Az Általános Hatósági Irodához tartozó *anyakönyvvezetők* munkája során 2020. június-augusztus hónapokban az alábbi új anyakönyvi események történtek:

* születés anyakönyvezése: 525
* házasságkötés: 208
* haláleset anyakönyvezése: 488

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2020. június-augusztus közötti időszakban a bejegyzett események száma az alábbiak szerint alakult:

* születési események: 1299
* házassági bejegyzések: 289
* halotti bejegyzések: 41

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor. Június-augusztus hónapokban összesen 157 kérelem érkezett.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet 7/A. §-ának megfelelően az Iroda folyamatosan végzi a nyilvántartásba vett szálláshely-szolgáltatók hatósági ellenőrzését. Június-augusztus folyamán 5 db szálláshely-szolgáltatási tevékenységgel kapcsolatos helyszíni szemle megtartására került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos statisztikai adatszolgáltatást nyújtanak a Központi Statisztikai Hivatalnak.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

A Polgármesteri Hivatalnál – figyelemmel a koronavírus járvány miatt kihirdetett veszélyhelyzetre – a feladatok folyamatos ellátása és az ügyfelek, valamint a munkavállalók egészségének védelme érdekében kialakított korlátozott ügyfélfogadási rend 2020. július 6. napjától szűnt meg.

2020. július-augusztus hónapokban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |
| --- | --- | --- | --- | --- | --- | --- | --- |
| **Hónap** | **Ált. inform.** | **Szoc. ügyek** | **Lakás-ügyek** | **Adó-ügyek** | **Kommun. ügyek** | **Keresk. ügyek** | **Szt.Márton kártya** |
| július | 277 | 1113 | 287 | 116 | 28 | 49 | 122 |
| augusztus | 353 | 1029 | 369 | 108 | 44 | 52 | 138 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ezek számadatai 2020. június-augusztus hónapokban az alábbiak szerint alakultak:

|  |  |  |
| --- | --- | --- |
| **Hónap** | **e-mail** | **telefon** |
| június | 134 | 87 |
| július | 105 | 106 |
| augusztus | 95 | 93 |

2020. szeptember 3. napjától a koronavírus járvány megelőzése érdekében szükséges intézkedésekről szóló 10/2020. (IX.3.) számú Polgármesteri és Jegyzői Együttes Utasítás alapján a Hivatal területére belépő, a Hivatal munkavállalói körébe nem tartozó személyek számára a maszk viselése kötelező. Ezen személyekkel ügyintézést vagy szakmai egyeztetést folytató munkatársak számára a maszk viselése szintén kötelező. Ügyfélfogadási időben a földszinti ügyféltérben a maszk viselése mindenki számára kötelező.

A Hatósági Osztályhoz tartozó **Közterület-felügyelet** 2020. június 1. és augusztus 31. között végzett tevékenységéről az alábbiakban számolok be:

1. Térfigyelő ügyeleti szolgálat

Az elmúlt három hónapban a térfigyelő ügyeleti szolgálathoz összesen 243 db lakossági bejelentés érkezett. A lakossági bejelentések a Közterület-felügyelet felé elektronikus úton (e-mail) illetve távközlési eszközön keresztül történtek, személyes bejelentések nem voltak jellemzőek.

A Szombathelyi Rendőrkapitányság hivatalos megkeresésére 19 alkalommal került sor kamerafelvétel átadására, kiadására a hatályos jogszabályok mindenkori betartása mellett.

Az ügyeleti szolgálat által összesen 124 esetben került sor hangszórón keresztül figyelmeztetésre.

A Szombathelyi Rendőrkapitányság 38 alkalommal kért segítséget helyszíni intézkedések lefolytatására, jobbára szabálysértések elkövetése miatt küldhető rendőrjárőr hiányában.

1. Gyors reagálású egység

A reagáló egység a fenti időszakban 48esetben alkalmazott szabálysértés, illetve szabályszegés észlelése esetén figyelmeztetést.

3 esetben helyszíni bírságot, 5 esetben a gépjármű üzembentartójának távollétében helyszíni bírságot szabott ki, illetve 14esetben alkalmaztak feljelentést, és 85 esetben foganatosítottak egyéb intézkedést. Ezekben az esetekben a FÉHE NKft. értesítése hajléktalan elszállítása ügyében, mentőhívás, étel szállítás, helyszíni ellenőrzés végrehajtása, lakosság tájékoztatása vált szükségessé.

A gyors reagálású egység a gépjármű forgalomra alkalmatlan állapota miatt 19 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 268esetben, zöldterületi szabályszegés miatt 23esetben alkalmaztak figyelmeztetést. Egyéb szabálysértések miatt összesen a felügyelők 242 esetben éltek a figyelmeztetés lehetőségével.

Szabálysértés elkövetése miatt 42 esetben feljelentés megtételére került sor, és 246 esetben szabtak ki helyszíni bírságot.

86esetben helyeztek ki értesítést forgalomra alkalmatlan gépjárműre.

A járőrszolgálat által mobiltelefonos applikáción keresztül összesen 167 jelzés került beküldésre, amelyek további intézkedéseket igényeltek.

A megadott időszakban, tekintettel arra, hogy a belváros bizonyos részein elszaporodott a hajléktalan életmódot folytató személyek jogellenes magatartása, ezért a frekventált helyszíneken fokozott jelenlétet biztosítottunk.

A belváros közbiztonságának növelése és annak megszilárdítása érdekében állandó járőrpár hajtja végre a közterületi ellenőrzéseket – jelenleg is – illetve teszi meg a szükséges helyszíni intézkedéseket.

1. Mezőőri szolgálat

A mezőőri szolgálat munkatársai a külterületi részeken 3 esetben észleltek, és dokumentáltak illegális szemétlerakást.

1. Állategészségügyi és Ebrendészeti szolgálat

A Szolgálat telephelyén 3eb került elhelyezésre, 4eb került örökbeadásra. 13esetben fogtak be elkóborolt ebet, amelyből az azonosítást követően 9 vissza került a tulajdonosokhoz még a helyszínen. Közterületről, illetve lakásról 7 kutya tetemet szállítottak el. Egyéb állattetem (galamb, sün, macska, patkány) 48esetben került elszállításra közterületről.

Egyéb feladatok

Ebben az időszakban 20 db gépjármű elszállítására került sor, amelyből 4 db-ot a tulajdonosok a jogszabályban előírt költségek megfizetését követően kiváltottak.

A közterületről a korábbi években elszállított gépjárművek közül 4 db gépjármű végleges kivonására került sor a Vas Megyei Kormányhivatal Szombathelyi Járási Hivatala által.

A **Városüzemeltetési és Városfejlesztési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a TOP pályázatok támogatási szerződési határidejének ütemezésében, előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP kerékpárosbarát fejlesztés**   | A kerékpártámaszok és a dokkoló állomások részre a közbeszerzési eljárás előkészítése zajlik, a műszaki dokumentumok tervező általi módosításával. |
| 2. | **TOP Óvoda fejlesztések V.**(Gazdag Erzsi Óvoda, Vadvirág Óvoda)  | Az eljárás nyertese a Szkendó Kft., a szerződés 2020. 08. 10. napjától megköthető, KFF támogató tanúsítványa rendelkezésre áll. |
| 3. | **TOP Vásárcsarnok felújítása** | A pótmunkákra vonatkozó igények pontosítása zajlik a szerződésmódosítás KFF-hez történő felterjesztése érdekében. |
| 4. | **TOP Képtár eszközbeszerzés** (műtárgy világítás, informatikai eszközök, installációk) | Az első eljárás eredménytelenül zárult, a megismételt eljárások indultak a KBB 2020. 07.22-i, és 08.28-i ülésén. A KFF támogató tanúsítványának megérkezését követően a hirdetmények megjelenhetnek. |
| 5.  | **TOP- Szociális városrehabilitáció II.** (Szabadságharcos u.4. vizesblokk) | Takép 2000 Kft-vel a szerződéskötés 2020. 08.05. napján megtörtént. |
| 6. | **Elektromos gépjárművek beszerzése** | Duna Autó Zrt-vel. a szerződéskötés megtörtént 2020. 06. 08. napján, a gépjárművek leszállításra kerültek. |
| 7. | **TOP Víztorony eszközbeszerzés** (Bemutathatóságot szolgáló eszközök, Installáció világítása, Multimédia terem) | Az 1. és 2. részre a szerződéskötés a Yellow Design Kft-vel, a 3. részre a Duo Line Bt-vel 2020. 07. 07. napján megtörtént |
|  8. | **TOP Energetika – Oladi Szakképző** | Az eljárás fedezet hiányában eredménytelenül zárult, a KFF záró tanúsítványának megérkezését követően az eljárást ismételten indítjuk. |
|  9. | **TOP Energetika –Maros-Pipitér Óvoda** | Inter-Alp Kft-vel a szerződéskötés megtörtént 2020. 07. 22. napján. |
| 10. | **TOP Schrammel – eszközbeszerzés**(műtárgyvilágítás, informatikai eszközök) | A 2.3.részekre: a Procomp Kft-vel a szerződéskötés 2020. 07. 31. napján megtörtént.Az első részt a műtárgyvilágításra ismételten kiírtuk, a hiánypótlások kiküldése és a műszaki értékelés zajlik. |
| 11. | **Szombathely fenntartható mobilitási terve****TOP- SUMP** | Ajánlatok értékelése, hiánypótlások összeállítása folyamatban. 3 db előzetes vitarendezési kérelem érkezett, a válaszok megadásra kerültek. Hiánypótlások értékelése zajlik.A SZITEMÁG Kft. a Közbeszerzési Döntőbizottsághoz fordult jogorvoslati kérelemmel, az eljárás még nem indult meg. |
| 12. | **1000 fa**  | Ajánlattételi határidő: 2020. 08. 18. napja volt, egy ajánlat érkezett, a fedezethiány nettó 188.372.-Ft pótlásra került. Az ajánlat értékelése, igazolások bekérése zajlik. |
| 13. | **TOP Képtár kivitelezés szerződésmódosítás****(1. pótmunkákra, 2. határidő módosításra)** | 1.szerződésmódosítás jogszerűségére a KFF támogató tanúsítványt kiállította, a szerződésmódosítás 2020. 08. 27. napján aláírásra került.2. szerződésmódosításra a KFF tanúsítványt várjuk. |
| 14.  | **TOP Óvoda fejlesztések VI.****(**Mesevár Óvoda – kerítés) | Az eljárásindító dokumentumok a KFF ellenőrzésére felterjesztésre kerültek 2020. 08.10. napján. |

A **Beruházási Iroda** vezetője az alábbi tájékoztatást adja az iroda munkájáról:

**TOP-6.3.2-15-SH1-2016-00001 A szombathelyi Sportliget fejlesztése** című projekt kivitelezését a Sportliget 2018 Konzorcium (Homlok Építő Zrt. és a Prenor Kft.) végezte el. A salakos pályák minőségi problémáinak vizsgálatára az igazságügyi építésügyi szakértői vélemény elkészült, a dokumentum kivitelezői hiányosságot állapított meg. A kivitelezői javítás folyamatban van.

**TOP-6.6.1-15-SH1-2016-00001 Új Egészségügyi Alapellátó Központ** kialakításacímű projekt megvalósítása a Dreiszker Kft.-vel kötött szerződés szerint folyamatban van, a készültség meghaladja a 80 %-ot. A Távhő-szolgáltató a fűtési energia biztosításával összefüggésben elvégzendő építési munkákat megkezdte. Az orvosi székek beszerzésére irányuló beszerzési eljárás szintén folyamatban.

**TOP-6.7.1-15-SH1-2016-00001 Szociális város rehabilitáció II. ütem**:

A Szabadságharcos utca 4. szám alatti ingatlanon 3 lakásban fürdő helyiség kialakítására vonatkozó vállalkozási szerződés aláírásra került, a kivitelező a Takép 2000 Kft. A munkaterület átadása megtörtént, a kivitelezés előkészítés alatt van.

A Tóth István park fejlesztésére vonatkozóan a közbeszerzési eljárás lezárult, a kivitelezésre vonatkozó szerződés a Litor Kft-vel aláírásra került. A munkaterület átadása megtörtént, a kivitelezés folyamatban van.

**TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban a kivitelező beszerzésére vonatkozó eljárásban az ajánlatok beérkeztek. A megvalósuló 5 szakaszra vonatkozó kivitelezési szerződések mind az Alpok Terra Kft-vel, mind a Strabag Építő Kft-vel aláírásra kerültek. A munkaterület átadás minden szakaszon megtörtént, a kivitelezési munkák elkezdődtek.

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** szakaszra vonatkozóan az engedélyes tervek elkészültek. A műszaki ellenőr beszerzése megtörtént, a szerződés aláírásra került. Az auditor beszerzése megtörtént, jelenleg a közúti biztonsági auditálás folyamatban van. 2020. április 28-án a Támogatási Szerződés hatályba lépett. **Szombathely-Balogunyom településeket összekötő kerékpárút** engedélyes terveit, az építési engedélyt, valamint a kiviteli terveket a Beruházási Iroda beszerezte. A beruházáshoz szükséges kisajátítás folyamatban van. A műszaki ellenőr beszerzése megtörtént, a szerződés aláírásra került. Az auditor beszerzése megtörtént, jelenleg a közúti biztonsági auditálás folyamatban van.

**TOP-6.5.1-16-SH1-2018-00001 "Maros és Pipitér óvoda energetikai korszerűsítése"** A kivitelezésre vonatkozó vállalkozási szerződés aláírásra került, a kivitelező az Inter-Alp Kft. A munkaterület átadása a kivitelezőnek megtörtént. A kivitelezés folyamatban van.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** című pályázat keretén belül a tervezési szerződés a Savaria Városfejlesztési Kft-vel megkötésre került. A tervezési folyamat elindult.

**TOP-6.2.1-15-SH1-2016-00002 Óvodák fejlesztése Szombathelyen** projekt keretében, Szombathely Megyei Jogú Város Közgyűlésének 111/2016. (IV.20.) Kgy. számú határozata alapján eljárva az engedélyes és a kiviteli tervek, az építési műszaki ellenőr beszerzésre kerültek, valamint a kivitelezők beszerzése is részben megtörtént.

* A **Gazdag Erzsi Óvoda** tekintetében a korábbi kivitelezési szerződés a vállalkozó teljesítésének elmaradása miatt felmondásra került. Az V. közbeszerzési eljárás eredményeként a legkedvezőbb érvényes ajánlatot adó ajánlattevővel, a Szkendó Kft.-vel a szerződéskötés folyamatban van, a szerződéses összeg bruttó 83.819.260.- Ft.
* A **Vadvirág Óvodában** tekintetében a korábbi kivitelezési szerződés a vállalkozó teljesítésének elmaradása miatt 75 %-os készültségi szintnél felmondásra került. Az V. közbeszerzési eljárás eredményeként a legkedvezőbb érvényes ajánlatot adó ajánlattevővel, a Szkendó Kft.-vel a szerződéskötés folyamatban van, szerződéses összeg bruttó 3.766.034.- Ft.
* Az **Aréna Óvoda** felújítása elkészült, az épület jogerős használatbavételi engedélyt megkapta, 2020. szeptember 1. napjával megkezdődött a felújított épületben az óvodai nevelés.
* A **Benczúr Óvoda** felújítására a vállalkozási szerződés aláírásra került a nyertes Szkendó Építő és Mélyépítő Mérnöki Kft-vel. Az óvoda kivitelezése elkészült, műszaki átadás-átvételi eljárás lezárult, jogerős használatbavételi engedéllyel rendelkezik.
* A **Mesevár Óvoda** kerítésének építésére vonatkozó vállalkozási szerződés a PDR Alpok Bau Kft.-vel felmondásra került, a kötbér kiszabása mellett a vállalkozóval az elszámolás megtörtént. A kerítés készültsége 25 %-os. A kerítés befejező munkáira új közbeszerzési eljárás indult, jelenleg a MÁK támogatói jóváhagyására vár az önkormányzat.

**TOP-6.1.3-15-SH1-2016-00001 azonosítószámú, "Szombathelyi Vásárcsarnok felújítása”** c. projekt keretében, az Inter-Alp Kft-vel 2020. március 18-án megkötésre került a kivitelezési szerződés, a munkaterületet átadása a kivitelező részére megtörtént. A kivitelezési munka folyamatban van, a készültségi szint 30 %-os. A II. csarnok kivitelezése várhatóan szeptember hónap végére, míg a fejépület december végére elkészül. Az időközben felmerült pót-, illetve többletmunkák kapcsán a vállalkozási szerződés módosításának előkészítése folyik.

Az **Innovációs és Technológiai Minisztérium által kiírt pályázat keretében 2 db elektromos gépjármű beszerzésére vonatkozó pályázat** került benyújtásra a támogató felé. A legfeljebb bruttó 30 millió forintos támogatás elnyerésére irányuló támogatási szerződés aláírásra került. A másodszorra kiírt közbeszerzési eljárás eredményeként az adásvételi szerződés aláírása megtörtént a Duna Autó Zrt-vel. A két elektromos gépjárművet a vállalkozó átadta 2020. június 30-ig. A gépjárműveket az önkormányzat további üzemeltetés céljára a Szompark Kft. és az Egészségügyi és Kulturális GESZ részére átadta. A pályázat szakmai beszámolója és pénzügyi elszámolása 2020. augusztus 28-án, határidőben benyújtásra került a Támogató részére.

**TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című projekt a megvalósult Stromfeld és Joskar-Ola szakaszok tekintetében sikeresen lezárult. Ezen két szakasz esetében a nyertes Szkendó Kft. a kivitelezési munkákat a szerződéses határidőben befejezte. A szakaszok vízjogi üzemeltetési engedélye rendelkezésre áll.

A további 6 szakasz tekintetében kiírt újabb közbeszerzési eljárás eredményes volt, a nyertes A-Híd Zrt.-vel a szerződéskötés 2019. január 28-án megtörtént. A kivitelező a Szent Imre herceg útja, Olad falu, Rumi út, Szatmár utca és Mérleg utca vonatkozásában a munkákat készre jelentette. A Nárai utcai, valamint a Szent Imre herceg utcai szakaszok tekintetében a kivitelező 2019. november 21 -én pótmunkaigényt jelentett be. A szerződésmódosítások aláírásra kerültek.

Az Olad falu, Rumi út, Szatmár utca és Mérleg utca vonatkozásában a műszaki átadás-átvételi eljárás 2019. december 23-án lezárult, jelenleg a garanciális hibajavítás folyik. A Szent Imre herceg útja vonatkozásában a pótmunkák elkészültek, a műszaki átadás-átvételi eljárás 2020. április 30-án lezárult, jelenleg a garanciális hibajavítás folyik. A Nárai út vonatkozásában a pótmunkák elkészültek, a műszaki átadás-átvételi eljárás 2020. március 26-án lezárult, jelenleg a garanciális hibajavítás folyik. A kivitelező a garanciális munkákat a Nárai utca, a Szent Imre herceg útja, az Olad falu és a Mérleg utca vonatkozásában készre jelentette.

**TOP-6.1.4-16 „Képtár turisztikai fejlesztése”** című pályázattal kapcsolatos munkavégzés folyamatos, a kivitelezés készültsége meghaladja a 75%-ot. A kivitelezési szerződés 1. sz. módosítása aláírásra került a 2. sz. módosítás folyamatban van. A műtárgyvilágítás, az informatikai eszközök és az installáció beszerzésére vonatkozó közbeszerzési eljárások folyamatban vannak.

**TOP-6.1.4-16 „Víztorony turisztikai fejlesztése”** című pályázattal kapcsolatos kivitelezési munkák elkészültek, a műszaki átadás-átvételi eljárás 2020. május 8-án lezárult, a garanciális munkák elkészültek, a használatbavételi engedély iránti kérelem benyújtásra került. Az eszközbeszerzésre vonatkozóan mindhárom vállalkozási szerződés aláírása megtörtént, az eszközök beszerzése folyamatban van.

**Szent Márton projekt II. ütem**ében a Beruházási Iroda Szombathely Megyei Jogú Város Közgyűlésének 37/2017. (III. 2.) Kgy. számú határozata, a 174/2017. (VI. 15.) Kgy. számú, valamint a 322/2018. (XII. 10.) Kgy. számú határozata alapján járt el az alábbiak szerint:

* **Ady tér és környezetének fejlesztése:** A terveket készítő Somlai Mérnöki Iroda Kft. a vázlatterveket elkészítette, az iroda részére átadta, azokat a Tervtanács és a Közgyűlés a 67/2018. (IV. 26.) Kgy. számú határozatával elfogadta. A tervező az engedélyes szintű tervdokumentációkat átadta. Az engedély iránti kérelem benyújtásához szükséges feltételek megteremtése (tulajdonosi hozzájárulás kérés) és a kiviteli tervek készítése folyamatban van.
* **Járdányi Paulovics István Romkert fejlesztése:** A Savaria Múzeum a császári mozaik kiemelését, konzerválását elvégezte. A mozaik restaurálására és elhelyezésére vonatkozó javaslatokat a Miniszterelnökség jóváhagyta. Ennek keretében a Romkert területén a tereprendezésre vonatkozó beszerzés eredményesen lezárult, az Inter-Alp Produkt Kft. a munkákat szerződés szerint elvégezte. A Pásztor utcai raktár polcrendszerének bővítése megtörtént. A mozaik restaurálása a megkötött szerződés szerint folyamatban van.
* **Szent Márton utca rehabilitációja:** A tervezési szerződés megkötésre került, az engedélyezési tervek elkészültek, az építési engedély megadásra került. A kiviteli terveket 2018. szeptember 26-án a tervező átadta.

**„Schrammel Imre életművének méltó helyen történő elhelyezése Szombathelyen”** projekt: A kivitelező beszerzésére vonatkozó eljárás eredményeképpen a szerződés megkötésre került a Takép-2000 Kft-vel. A munkaterület átadás 2019. október 15-én megtörtént, a kivitelezés folyamatos, meghaladta az 50%-os készültségi fokot. Az eszközbeszerzésre vonatkozó közbeszerzési eljárás II. és III. része lezárult, az I. rész (műtárgyvilágítás) folyamatban van.

**TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt keretében, Szombathely Megyei Jogú Város Közgyűlésének 189/2016. (VI.09.) Kgy. számú határozata alapján eljárva a kiviteli tervek, és az építési műszaki ellenőr beszerzése megtörtént. A műszaki ellenőri feladatokat a Westber Kft. látja el. A szükséges hatósági engedélyeket a Beruházási Iroda beszerezte. A fejlesztést végző kivitelezőre vonatkozó közbeszerzési eljárás lezárult. A szerződés aláírásra került a Vasivíz Zrt-vel és az Alpok Terra Kft-vel.

Az útépítés tekintetében a műszaki átadás 2020. március 9-én megtörtént, a viziközmű esetében a kivitelezés folyamatban van, a készültségi fok elérte a 75 %-ot. A gázvezeték építése és az elektromos ellátás kiépítése még folyamatban van.

**Az I. világháborúban elesett tűzoltók tiszteletére állított emlékmű rekonstrukciójával** összefüggésben a kivitelező beszerzése megtörtént, a szobor felújításra és felállításra került a tervtanács által meghatározott helyen. A pénzügyi elszámolás megküldésre került a Támogató felé.

**Parkerdő Lakópark területén játszótér kialakítása**

A kivitelezési munkák elkészültek, a műszaki átadás-átvételi eljárás 2020. június 19-én lezárásra került.

**Szombathelyen az Orvosi Ügyelet kialakítása**

A kivitelezés 2020. június 18-án kelt szerződés szerint megkezdődött, a műszaki átadás-átvételi eljárásra várhatóan szeptember közepén kerül sor.

**A Kámoni Arborétum és Ökoturisztikai Központ területén Fiókkönyvtár építése** A kivitelezés műszaki-átadás átvételi eljárása 2020. június 15-én lezárult. A használatbavételi engedélyezési, valamint a forgalomba helyezési eljárás folyamatban van.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"** Az engedélyezési és kiviteli tervdokumentáció elkészült. A kiviteli tervdokumentáció műszaki ellenőri felülvizsgálata megtörtént. A kivitelezésre vonatkozó közbeszerzési eljárás eredménytelenül zárult (fedezethiány miatt). Új eljárás megindítása előkészítés alatt van.

**A Ferenczy I. utcai fejlesztés:** A támogatói okiratot megkapta az önkormányzat, a pályázatban igényelt forrás rendelkezésre áll. A projektszervezet megalakult, a beruházás előkészítése (tervfelülvizsgálat, auditor beszerzése) megtörtént.

**Tervezés:** Szombathely Megyei Jogú Város Közgyűlése által 156/2019. (IV.30.) Kgy. számú határozatával elfogadott tervek elkészítését végző tervezők beszerzése megkezdődött, folyamatban van, zajlik a határozat 3. pontjában lévő sorrendben.

**2020. évben 1000 db új fa telepítésének megvalósítása Szombathelyen:** A kivitelezésre vonatkozó közbeszerzési eljárás folyamatban van. Az ajánlattételi felhívásra benyújtott ajánlat értékelése és hiánypótoltatása folyik.

**Városfejlesztési alap, képviselői keret felhasználása:**

A támogatott szervezetek beadványai alapján a támogatásához szükséges támogatási szerződések ügyintézése, az elszámolások be/elfogadása folyamatos.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Vasivíz üzemeltetői szakvéleménye alapján a GFT-ben szereplő, és havária eseményekről szóló felújításokra, pótlásokra a tájékoztató visszajelzése, továbbá az elkészült munkák műszaki átadás-átvételén való részvétel, a beküldött számlák teljesítés igazolása folyamatos. A 2021-2035 évre szóló gördülő fejlesztési tervet (GFT) a Vasivíz Zrt. megküldte jóváhagyás céljából, mely az önkormányzat részéről polgármesteri levéllel elfogadásra került. A magán beruházásban kiépülő víziközművek tulajdonba adásával kapcsolatos ügyek intézése folyamatos.

**Egyéb beadványokkal kapcsolatos feladatok végrehajtása:** A Szombathely, Laky Demeter utcai posta újranyitásával kapcsolatban lakossági igény merült fel. A Magyar Posta Zrt. részére az önkormányzat által aláírt támogatási szerződés tervezetet megküldtük, az még nem küldte vissza. Ágh Ernő képviselő úr kezdeményezésére az ügy előrehaladása érdekében Bártfai-Mager Andrea nemzeti vagyon kezeléséért felelős miniszter asszonynak küldtünk Dr. Puskás Tivadar, Polgármester Úr, és Dr. Hende Csaba, Országgyűlési Képviselő Úr nevében egy megkereső levelet 2019. július 31-én. Válasz azóta nem érkezett. 2020. január 6-án polgármesteri megkeresést küldünk a Magyar Posta Zrt. részére, melyben tájékoztatást kértünk a fűtéskorszerűsítési beruházás előkészítésének állásáról, és kértük a folyamat gyorsítását. Válasz azóta nem érkezett.

**Intézményi felújítások:**

A Szombathelyi Szolgáltatási Szakképzési Centrum Oladi Szakgimnáziuma és Szakközépiskolája hőszivattyúinak szivárgásvizsgálata megtörtént.

A Szombathelyi Oladi Szakgimnáziumban lévő hőszivattyú testzárlatos kompresszorának cseréjére vonatkozóan az ajánlatok beérkeztek. A javításra vonatkozóan a vállalkozási szerződés 2020. április 30-án aláírásra került. Kivitelező a kompresszor cseréjét 2020. május 29-én elvégezte.

**Szombathely, Fő téri nyilvános illemhely felújítása**

A műszaki ellenőr és kivitelező beszerzése megtörtént. A kivitelezés 2020. szeptember 2-án megkezdődött.

**Török Ignác u.– Vadász u. felújítása**

A kivitelezési munkák megkezdődtek, a munkavégzés folyamatos.

**Mészáros L. u. felújítása**

A műszaki átadás-átvételi eljárás megindult.

A **Kommunális és Környezetvédelmi Iroda** a következő kötelező feladatokat látja el:

* parkfenntartás,
* közutakkal,
* közterületekkel,
* e-közműegyeztetés,
* köztemetőkkel,
* köztisztasággal kapcsolatos feladatokat,
* csapadékvíz-elvezetés üzemeltetésével és fenntartásával,
* helyi közösségi közlekedéssel kapcsolatos feladatokat

A kéményseprő ipari közszolgáltatást pályázat útján biztosítja a lakosság felé.

A nem közművel összegyűjtött háztartási szennyvíz begyűjtésére és ártalommentesítésére az önkormányzattal szerződésben álló Hepi-Hp Kft. jelezte a cég felszámolását, a közszolgáltatás további vállalásának ellehetetlenülését. Ennek figyelembevételével a tevékenység elvégzésére új vállalkozó versenyszabályzat szerinti kiválasztása indokolt.

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási, zajvédelmi és hulladékgazdálkodási ügyekben.

A hulladékszállítási közszolgáltatás kiterjesztése a Parkerdő területére.

A „Vigyázzunk együtt Szombathelyre” program keretében a képviselők önkéntes hulladékgyűjtésének kidolgozása.

A „Fogadj örökbe egy parkot” programnak az elindítása civil szervezetek bevonásával.

A Helyi Önkormányzatokról szóló Környezetvédelmi törvény módosítása szerint 2021. január 1-től a helyi Önkormányzatoknak megszűnik a felhatalmazása az avar és kerti hulladék égetés helyi szinten történő szabályozásában. Ennek okán rendelet módosítás szükséges.

Állást foglal helyi természetvédelmi és igazgatással kapcsolatos ügyekben.

A **Városfejlesztési Irodánál** a pályázati ügyintézés és projektmenedzsment tevékenység keretében az alábbi feladatok ellátása történt meg:

A TOP-6.2.1-15-SH1-2016-00002 azonosító számú, **„Óvoda fejlesztések Szombathelyen”** elnevezésű projekt 8. számú időközi elszámolása 2020. június hónapban benyújtásra került. Az „Óvodák felújításának építési munkái V.” (Gazdag Erzsi és Vadvirág Óvoda) tárgyában lefolytatott, valamint a VI. (Mesevár Óvoda) folyamatban lévő közbeszerzési eljárásban a Városfejlesztési Iroda a pályázati ügyintézés feladatkörét ellátja. Az Aréna Óvoda szeptember 1-jén megnyitott, a használatba vételhez szükséges dokumentumok beszerzésében és koordinálásában a Városfejlesztési Iroda is közreműködött.

A Támogatási Szerződés 5., 6. és 7. mérföldkövei tervezett célelérési dátumainak módosítására 2020. szeptember hónapban módosítási igény került benyújtásra a Közreműködő Szervezet felé, amellyel a projekt zárásának dátuma – a Gazdag Erzsi Óvoda kivitelezéséhez igazodva - 2021. október 31-re módosult.

A TOP-6.2.1-15-SH1-2016-00005 azonosító számú, **„Bölcsőde fejlesztések Szombathelyen”** elnevezésű projekt 2020. április 30. napján befejeződött. A maradványérték eszközbeszerzésre történő átcsoportosítása, ezáltal a projekt költségvetésének módosítása a Támogatási Szerződés 3. számú módosítása keretében július 20-án megtörtént, amelyet követően a 9. számú kifizetési kérelem a Közreműködő Szervezet részére benyújtásra került. A vonatkozó számlák záradékolása és projekt szempontú ellenőrzése megtörtént, a kifizetést alátámasztó beszerzési dokumentációk, bizonylatok, nyilatkozatok, bankkivonatok kigyűjtésre kerültek.

A TOP-6.2.1-19-SH1-2019-00001 számú, **„Új bölcsőde építése Szombathelyen"** című pályázat Támogatási Szerződése 2020. június 6-án hatályba lépett, likviditási terve a Közreműködő Szervezet részéről elfogadásra került, amely alapján az előlegigénylés június 24-én megtörtént. A kötelező nyilvánossági tevékenység ellátására az Önkormányzat 2020. július 15. napján szerződést kötött a Savaria Városfejlesztési Nonprofit Kft.-val, amelyet követően elkészült a város honlapján az új projektről szóló aloldal, majd a projekt Kommunikációs Terve. 2020. augusztus 27. napján a Közreműködő Szervezettel projektfejlesztés tárgyában egyeztetés történt, amely során elkészült a projektfejlesztési útvonalterv. Ugyanezen a napon hatályba lépett a Támogatási Szerződés 1. számú módosítása új mérföldkő ütemezéssel. A heti rendszerességgel tartott tervezői egyeztetéseken - a Városfejlesztési Iroda bevonásával – elkészült a bölcsőde vázlattervi dokumentációja, amely a városvezetés részére szeptember 1-jén bemutatásra került.

A TOP-6.6.2-15-SH1-2016-000001 számú, a **„Szociális alapszolgáltatások fejlesztése Szombathelyen”** című projekt tárgyában a záró helyszíni ellenőrzésre 2020. szeptember 9-én került sor.

A TOP-6.2.1-15-SH1-2016-00004 számú, a **„Weöres Sándor Óvoda és a Pipitér Óvoda fejlesztése Szombathelyen”**, valamint a TOP-6.2.1-15-SH1-2016-00003 számú **„Százszorszép Bölcsőde és Mocorgó Óvoda fejlesztése Szombathelyen”** című projektekben szabálytalansági eljárás indult 2018. évben. A támogatói döntésben pénzügyi szankció került megállapításra, amellyel szemben Önkormányzatunk több úton is jogorvoslati lehetőséggel élt, sikertelenül. A megállapított pénzügyi korrekciót a Magyar Államkincstár átvezette a szabálytalansággal érintett projektek támogatási szerződéseiben, a támogatási összegek változatlansága mellett. A szabálytalanság miatt nem elszámolható összegek a visszafizetési kötelezettség teljesítését, valamint a projektek teljeskörű lezárását követően maradványként jelentkeznek a támogatási szerződésekben, amelyek Szombathely Megyei Jogú Város Integrált Területi Programja keretében - az Irányító Hatóság engedélyével - felhasználhatóvá válnak a város számára. A két projektet érintő záró ellenőrzésre a Kincstár részéről várhatóan szeptember 22-23-án kerül sor.

A TOP-6.6.1-16-SH1-2018-00001 **„Új Egészségügyi Alapellátó Központ** **kialakítása”** projektben időszaki kifizetési kérelem került Közreműködő Szervezet részére benyújtásra. A vonatkozó számlák és nyilatkozatok záradékolása és projekt szempontú ellenőrzése megtörtént, a kifizetést alátámasztó dokumentumok kigyűjtésre kerültek. A projektmenedzsment tevékenység elvégzésével kapcsolatos időszaki szakmai beszámoló projekt szempontú ellenőrzése és teljesítésigazolása megtörtént.

A TOP-6.6.1-16-SH1-2018-00002 **„Kiskar utcai orvosi rendelők”** felújítása projekt lezárásához szükséges szakmai és pénzügyi beszámolókhoz szükséges nyilatkozatok összeállításra és Közreműködő Szervezet részére benyújtásra kerültek.

A TOP-6.3.3-15-SH1-2016-00001 **„Szombathely bel- és csapadékvíz védelmi rendszerének fejlesztése”** projektben a Támogatási Szerződés 5. számú módosításának előkészítése megtörtént, melynek alapján a projekt költségvetési sorai közötti átcsoportosítás válik szükségessé, a projekt 7. számú záró mérföldköve hosszabbításra kerül, ezzel párhuzamban a projekt indikátorok céldátuma, valamint a nyilvánosság és tájékoztatás biztosítása tevékenységek elvégzésének véghatárideje is módosul. A lakossági szemléletformáló kampány rendezvényei augusztus hónapban lebonyolításra kerültek. A projektben időszaki kifizetési kérelem került Közreműködő Szervezet részére benyújtásra. A vonatkozó számlák és nyilatkozatok záradékolása és projekt szempontú ellenőrzése megtörtént, a kifizetést alátámasztó dokumentumok kigyűjtésre kerültek. A projektmenedzsment tevékenység elvégzésével kapcsolatos időszaki szakmai beszámoló projekt szempontú ellenőrzése és teljesítésigazolása megtörtént. A projekt lezárásához szükséges szakmai és pénzügyi beszámolókhoz szükséges nyilatkozatok összeállításra kerültek.

A TOP-6.5.1-15-SH1-2016-00001 **„Maros és Pipitér Óvoda energetikai korszerűsítése”** projektben Közreműködő Szervezet részére Támogatási Szerződés módosítás került benyújtásra, melynek projekt szempontú ellenőrzése megtörtént. A szerződésmódosítás alapján a 3-8. számú mérföldkövek határideje, valamint a projekt indikátorok teljesülésének céldátuma hosszabbításra került. A projektben időszaki kifizetési kérelem került Közreműködő Szervezet részére benyújtásra. A vonatkozó számlák és nyilatkozatok záradékolása és projekt szempontú ellenőrzése megtörtént, a kifizetést alátámasztó dokumentumok kigyűjtésre kerültek.

A TOP-6.5.1-16-SH1-2018-00002 „**Oladi Szakgimnázium és Szakközépiskola energetikai korszerűsítése”** projektben Közreműködő Szervezet részére Támogatási Szerződés módosítás került benyújtásra. A szerződésmódosítás alapján a 3-8. számú mérföldkövek határideje, valamint a projekt indikátorok teljesülésének céldátuma hosszabbításra került. A projektben időszaki kifizetési kérelem került Közreműködő Szervezet részére benyújtásra. A vonatkozó számlák és nyilatkozatok záradékolása és projekt szempontú ellenőrzése megtörtént, a kifizetést alátámasztó dokumentumok kigyűjtésre kerültek.

A TOP-6.1.3-15-SH1-2016-00001, a **„Szombathelyi Vásárcsarnok felújítása”** projektben a kötelezően előírt nyilvánosság tevékenység elvégzésével kapcsolatos időszaki szakmai beszámoló projekt szempontú ellenőrzése és teljesítésigazolása megtörtént. A projekt nyitórendezvény lebonyolításra került. A módosított Kommunikációs terv projekt szempontú ellenőrzése és Közreműködő Szervezet részére történő benyújtása megtörtént. A hatályos nyilvánosság szerződés módosításra került. A projektben időszaki kifizetési kérelem került Közreműködő Szervezet részére benyújtásram, amelyhez a szükséges számlák összegyűjtése, záradékolása megtörtént.

**„A szombathelyi** **Késmárk utcai teniszcentrum** **fejlesztése”** projektben a hatályos Támogatói Okirat hosszabbítása megtörtént. Az időszaki előrehaladási jelentés és a projekt záró szakmai és pénzügyi beszámoló Támogató részére benyújtásra került. A létesítmény jövőbeni üzemeltetésével kapcsolatban a szabályossági szempontok betartása érdekében a bérlők tájékoztatása megtörtént. Az esetleges további fejlesztések, a pályák lefedése ügyében a támogatóval való kapcsolattartás az Iroda részéről folyamatos.

**A Szent Márton Lovas Sport, Hagyományőrző és Rendezvényközpont fejlesztésének előkészítése** projektben az időszaki előrehaladási jelentés Támogató részére benyújtásra került.

**A Szent Márton Terv II. ütem** projektben az időszaki előrehaladási jelentés Támogató részére benyújtásra került.

**Szombathely Megyei Jogú Város Fenntartható Energia és Klíma Akciótervének (SECAP)** elkészítésére vonatkozóan a beszerzési eljárás lefolytatásra került. A szerződés előkészítése és projekt szempontú ellenőrzése megtörtént.

Szombathelyen, a 11-es Huszár úton megvalósítandó **„Okos zebra” fejlesztés** kapcsán - a pályázati anyaghoz benyújtandó - a gyalogos átkelő környezetében található oktatási, egészségügyi és kereskedelmi intézmények napi látogató- és létszámadatainak összegyűjtése megtörtént.

A TOP-6.4.1-15-SH1-2019-00003 számú, **"Szombathely és Vép településeket összekötő kerékpárút megépítése"** című és a TOP-6.4.1-15-SH1-2019-00004 számú, **„Szombathely és Balogunyom településeket összekötő kerékpárút megépítése”** című projektekben a projektmenedzsment, a nyilvánossági feladatok ellátása, valamint a városi kerékpárforgalmi hálózati terv szükséges kiegészítése tárgyában kötendő vállalkozási szerződések aláírásra kerültek. A kerékpárforgalmi hálózati terv aktualizálása - a kitűzött határidő tartása mellett – az iroda közreműködésével folyamatban van.

A **Fedett Uszoda** felújításával és fejlesztésével kapcsolatban a 188,976 MFt-os támogatói okirattal kapott támogatásból fel nem használt 54.961.756,- Ft visszautalása, valamint a záró beszámoló benyújtása megtörtént.

A **Gothard-kastély** Modern Városok Program projektben lehetővé vált a fel nem használt támogatás, 76.530.000,- Ft felhasználása az épület legszükségesebb állagmegóvási munkáira. Ehhez szükséges volt ezen összeg visszautalása, valamint a záró beszámoló benyújtása (határidő: 2020. szept. 26.). Ezt fogja követni a támogatás újbóli átadása új támogatási szerződés megkötése által. A SZOVA NZrt. elkészítette az állagmegóvási munkák leírását és költségbecslését.

A TOP-6.8.2-15-SH1-2016-00001, **Foglalkoztatási Paktum** projektben megtörtént a 28. és 29. számú kifizetési igénylés összeállítása és benyújtása, és a 28. elfogadása. A Támogatási Szerződés 2. módosítása megtörtént, az aláírt szerződés hatályba lépett. A projekt futamidejének meghosszabbodása miatt szükséges volt a marketing és a nyilvánossági tevékenységekre irányuló szerződések módosítása is.

A **NewPilgrimAge** (Szent Márton nemzetközi projekt) projektben megtörtént a zárórendezvény megszervezése és lebonyolítása, amelyre a veszélyhelyzet miatt online került sor: 2020. május 28-án a nemzetközi záró partnertalálkozót és online konferenciát, május 29-én pedig – szintén online - a helyi rendezvényt tartottuk meg. 2020. május 31-én a projekt megvalósítása véget ért. A 6. partneri szintű jelentés elfogadásra került, a záró projektszintű jelentést 2020. szeptember 4-én benyújtottuk.

A **Klímabarát Települések Szövetsége** hírlevelében érkezett pályázati lehetőségek áttekintése, az esetleges kapcsolódási pontok megkeresése folyamatban van. A Szövetség szervezésében kommunikációs képzésen vesz részt Németh Ákos tanácsnok.

A 2020. februárjában a Horizon2020 program felhívására konzorciumban benyújtott **JUSTNature** pályázat 2. szintű benyújtási határideje 2020. szeptember 3. volt. Az olasz Vezető Partnerrel és a budapesti ABUD Mérnökirodával együttműködve kialakult a szombathelyi projektrész két helyszíne és várható tartalma. A Dési Iskolában, valamint a Lidl Áruház és a szőlősi templom közti közparkon tervezett beavatkozások közösségi bevonással történő megtervezésére és a kivitelezésre összesen kb. 425.000 EUR-ra pályázunk. Az Önkormányzatnak a pályázatban való részvételéről a Városstratégiai, Idegenforgalmi és Sport Bizottság döntött 2020. augusztus 13-i ülésén.

A **CLLD** TOP-7.1.1-16-H-101-1, TOP-7.1.1-16-H-101-2, TOP-7.1.1-16-H-101-3, TOP-7.1.1-16-H-101-5 és TOP-7.1.1-16-H-101-11 felhívásokra összesen 9 pályázatot nyújtott be az Önkormányzat a Városstratégiai, Idegenforgalmi és Sport Bizottság 2020. július 9-i és augusztus 13-i döntései alapján. Pozitív támogatói döntés esetén a fejlesztés által a város területén fitneszparkok létesülhetnek, játszóterek és sreetball pályák újulhatnak meg, a Zarkaházi Szily-kastély, a Vállakozói Központ, a gyöngyösszőlősi klubház fejlesztése, továbbá az AGORA konzorciumi partnereként - többek között - közösségi terek programokkal való megtöltése valósulna meg. Jelenleg a benyújtott CLLD pályázatok hiánypótlása zajlik.

A **SMACKER** projekt részeként meghirdetett igényvezérelt közlekedésben érdekelt városok programra a jelentkezés benyújtásra került.

A TOP-6.3.1-15-SH1-2016-00001 jelű, **„Szombathely Szent László Király utcai felhagyott iparterület fejlesztése”** című projekt kivitelezése lezárult, a soft programok is befejeződtek, a záró szakmai és pénzügyi beszámolók előkészítése zajlik.

A TOP-6.1.4-16-SH1-2017-00001 **„Képtár turisztikai célú felújítása”** című pályázattal kapcsolatos munkavégzés folyamatos. Az új turisztikai szakértő beszerzése lezajlott, és 2020.09.01-én megkötésre került az erre vonatkozó vállalkozói szerződés. A marketingeszközök műszaki tartalmának véglegesítését követően előzetes, piackutatási célú ajánlatkérés került kiküldésre. A Közbeszerzési Felügyeleti Főosztály jóváhagyta a kivitelezői szerződés 1., majd a 2. módosítását is, így a pótmunkák elvégzésére vonatkozó szerződésmódosítás 2020.08.24-én aláírásra került. Az eszközbeszerzés II. és III. közbeszerzési eljárása folyamatban van, amelyben a Városfejlesztési Iroda a pályázati ügyintézés feladatkörét ellátja.

A TOP-6.1.4-16-SH1-2017-00003 **„Víztorony és környezetének turisztikai célú fejlesztése”** című pályázattal kapcsolatos munkavégzés folyamatos. A marketingeszközökre vonatkozó beszerzési eljárás lefolytatásra került, és megkötésre került az erre vonatkozó vállalkozói szerződés 2020. augusztus 10-én. Az új turisztikai szakértő beszerzésre került, és 2020.09.01-én került megkötésre az erre vonatkozó vállalkozói szerződés.

A TOP-6.1.4-16-SH1-2017-00004 jelű **„Schrammel Imre életművének méltó elhelyezése Szombathelyen**” című projekt esetében a kivitelezési munkák 50%-os készültségi szinten állnak. A projektben a CBA elemzés elkészült az első mérföldkő hiánypótlásához. Az eszközbeszerzésre vonatkozó közbeszerzési eljárás csak részben lett eredményes az informatikai és posztamensekre vonatkozó részek esetében, ezért a műtárgyvilágításra vonatkozó részajánlati kör ismételten kiírásra került. Az eljárás jelenleg hiánypótlási szakaszban van, 2020.09.08-i határidővel. A projektfejlesztés végi támogatási szerződés módosítás beadása előkészítés alatt van, a hónap közepéig benyújtásra kerül.

A TOP-6.1.1-15-SH1-2016-00001 **„A szombathelyi Északi Iparterület fejlesztése”** címűprojekt keretében tervezett beruházás elkészült. Az első szakmai beszámoló hiánypótlása és a projektfejlesztés végi támogatási szerződés módosítás hiánypótlása azonban még folyamatban van.

A TOP-6.1.5-15-SH1-2016-00001 jelű **„Szombathely Megyei Jogú Város közúthálózati elemeinek gazdaságfejlesztési célú megújítása”** című projekt esetében rögzítésre került a záró kifizetési kérelem és a záró beszámoló 2020.05.11.-én, amelyre hiánypótlási felhívás érkezett augusztusban. 2020.08.12-13-án záró helyszíni ellenőrzést is lefolytatott a Magyar Államkincstár, amelynek hiánypótlása szintén folyamatban van.

A TOP-6.5.2-15-SH1-2016-00001 jelű, **„Megújuló Szombathely – tiszta energia saját erőből”** projekt esetében a mérföldkövek eltolására vonatkozó Támogatási Szerződés módosítás folyamatban van. A módosítás szerint 2022.03.31. a projekt fizikai befejezésének napja.

A **„Szombathely Megyei Jogú Város kerékpárosbarát fejlesztése”** című projektben 2020. július 15-én megrendezésre került az ünnepélyes nyitórendezvény a Városháza földszintjén. A kivitelezési munkák megkezdődtek, a kivitelezési szerződések megkötésének ütemezése alapján módosítási kérelem került benyújtásra a projekthatáridőkre vonatkozóan, amely támogatói oldalról elfogadásra került. Megtörtént a Magyar Államkincstár részéről a projekt támogatási szerződésének egyoldalú módosítása, ennek keretében megváltozott a projekt keretében nyújtott támogatás finanszírozásának szerkezete.

**„A** **Ferenczy utca hiányzó szakaszának kiépítése”** című projekt keretében beszerzési eljárás került lebonyolításra, amelynek eredményeként 2020. július 15-én aláírásra került a kötelező tájékoztatás és nyilvánosság feladatok ellátására vonatkozó vállalkozási szerződés.

Benyújtásra került a záró beszámoló **„A szombathelyi Sportliget fejlesztése”** című projektben, amely jelenleg elbírálás alatt áll a Magyar Államkincstárnál.

**Szombathely Megyei Jogú Város fenntartható városi mobilitási tervének elkészítésére** vonatkozóan a közbeszerzési eljárás folyamatban van, az eljárás a projekthatáridőknek megfelelően zajlik.

A Városfejlesztési Iroda munkatársai folyamatosan figyelemmel kísérik mind a nemzetközi, mind a hazai pályázati lehetőségeket. A hazai pályázatok közül

* az Agrárminisztérium által kiírt felhívásra a városi **ebrendészeti telep** **korszerűsítésére,**
* a Belügyminisztérium felhívására a Szombathely oladi városrészén lévő **Áchim András utca út- és járdaburkolatának felújítására**,
* az Emberi Erőforrások Minisztériumának minden évben meghirdetett muzeális intézmények szakmai támogatása (Kubinyi Ágoston Program), és járásszékhely **múzeumok szakmai támogatása** című felhívásokra

nyújtott be Önkormányzatunk 2020. június-július hónapokban pályázatokat. A pályázatok hiánypótlása megtörtént, jelenleg azok elbírálása van folyamatban.

Az **Informatikai Iroda** szerteágazó feladatai ellenére (üzemeltetési feladatok ellátása, informatikai biztonságnak való megfelelés, oktatások, elektronikus ügyintézés, beszerzések lebonyolítása, térinformatikai feladatok ellátása stb.) naprakészen ellátja a Polgármesteri Hivatal valamennyi informatikával összefüggő tevékenységét. Az elmúlt időszakban a Közgazdasági és Adó Osztállyal együttműködve az iroda előkészítette az elektronikus számla fogadásának és archiválásának folyamatát, amely bevezetésére az elkövetkező hetekben kerül sor.

A Hatósági Osztály munkájának segítése érdekében az Eb nyilvántartó modulhoz egy online adatbejelentő felület fejlesztését kezdeményezte az iroda az őszi ebösszeírás megkönnyítése érdekében, továbbá a Közterület-felügyelet által használt „Rendész” program integrálása a hivatal informatikai rendszerébe folyamatban van.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

A beszámolási időszakban az alábbi témakörben lefolytatott vizsgálat fejeződött be:

1. A céljelleggel adható támogatások odaítélésének, a támogatott szervezetek elszámolásának rendje, a támogatás rendeltetésszerű felhasználásának vizsgálata.

2020. július hónapban az alábbi új vizsgálatokat indította el az iroda:

1. Szombathely Megyei Jogú Város Közgyűlése 56/2020. (II.27.) Kgy. számú határozata alapján a kizárólagos tulajdonú gazdasági társaságoknál az ügyvezetők kiküldetésének, a szabadságaik kiadásának, valamint a társaság nevére kiállított bankkártyák használatának szabályszerűsége tárgyában - soron kívüli belső ellenőrzés keretében - az alábbi társaságok vizsgálatára kerül sor:
* SZOVA Szombathelyi Vagyonhasznosító és Városgazdálkodási Nonprofit Zrt.,
* Fogyatékkal Élőket és Hajléktalanokat Ellátó Közhasznú Nonprofit Kft.,
* Weöres Sándor Színház Nonprofit Kft.,
* Szombathelyi Sportközpont és Sportiskola Nonprofit Kft.,
* FALCO KC Szombathely Kft.,
* Savaria Városfejlesztés Nonprofit Kft.,
* Szombathelyi Parkfenntartási Kft.,
* Szombathelyi Képző Központ Közhasznú Nonprofit Kft.,
* Haladás Sportkomplexum Fejlesztő Nonprofit Kft.,
* Vas Megyei Temetkezési Kft.

A vizsgált időszak: 2015-2019. évek

A vizsgálat kezdete és lezárásának időpontja: 2020. július 6. – 2020. október 30.

Kérem a Tisztelt Közgyűlést tájékoztatóm elfogadására.

**Szombathely, 2020. szeptember „ ”**

 **/: Dr. Károlyi Ákos :/**

**HATÁROZATI JAVASLAT**

**.…/2020. (IX. 24.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal